b"\n_START_ARTICLE_\nPerfecto Artola Prats\n_START_SECTION_\nBiografia\n_START_PARAGRAPH_\nDespr\xc3\xa9s de passar els primers anys en Benassal, en 1923 es trasllad\xc3\xa0 a Barcelona per a unir-se a la Banda del Regimiento Infanter\xc3\xada Badajoz n\xc2\xba 73. Ac\xc3\xad estudi\xc3\xa0 en l'Escola Municipal de M\xc3\xbasica de Barcelona amb Llu\xc3\xads Millet entrenament auditiu i teoria musical, amb Josep Nori clarinet i amb Juli\xc3\xa0 Palanca harmonia. M\xc3\xa9s tard estudi\xc3\xa0 en el Real Conservatorio Superior de M\xc3\xbasica de Madrid amb Emili Vega contrapunt, fuga i transcripci\xc3\xb3. Durant 1933 i 1934 estudi\xc3\xa0 en el Conservatori Superior de C\xc3\xb3rdova i acab\xc3\xa0 els seus estudis superiors en 1945 a Sevilla. _NEWLINE_Anteriorment, el 1931, ingress\xc3\xa0 com a clarinetista a la Banda Municipal de M\xc3\xa0laga, de la qual es va convertir en 1951 en el seu director, fins a la seua jubilaci\xc3\xb3 en 1979. Entre 1946 i 1979 tamb\xc3\xa9 exerc\xc3\xad de professor de solfeig i de vent fusta en l'Escola Municipal de M\xc3\xbasica de M\xc3\xa0laga, al mateix temps que fou professor de clarinet en el Conservatorio Superior de M\xc3\xbasica de M\xc3\xa1laga des de 1948 fins a 1976. D'altra banda, en 1975 particip\xc3\xa0 com a cofundador de la Banda Juvenil de los Colegios Miraflores de los \xc3\x81ngeles y Gibraljaire de M\xc3\xa0laga. _NEWLINE_Quant a la seua producci\xc3\xb3, va compondre m\xc3\xa9s de 500 obres per a banda, orquestra, piano o cor, per\xc3\xb2 \xc3\xa9s especialment recordat per les seues marxes de process\xc3\xb3 per a la ciutat de M\xc3\xa0laga, les quals encara hui s\xc3\xb3n un referent en la Setmana Santa."